เติมด่วน! PTT ขึ้นราคาน้ำมันทุกชนิดลิตรละ 50 สต. เว้น E85 ขึ้น 30 สต. มีผลพรุ่งนี้
เติมด่วน! PTT ขึ้นราคาน้ำมันทุกชนิดลิตรละ 50 สต. เว้น E85 ขึ้น 30 สต. มีผลพรุ่งนี้ (24 พ.ย.)
23 พ.ย. 2559

บริษัทปตท. จำกัด (มหาชน) หรือ PTT แจ้งปรับขึ้นราคาขายปลีกน้ำมันทุกชนิด 50 สตางค์/ลิตร ยกเว้น E85 ปรับขึ้น 30 สตางค์/ลิตร มีผลตั้งแต่วันพรุ่งนี้ (24 พ.ย.)
ทั้งนี้ ส่งผลให้ราคาน้ำมันสำเร็จรูปขายปลีกที่สถานีบริการน้ำมันของ ปตท.ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 32.86 บาท, แก๊สโซฮอล 95 ลิตรละ 25.75 บาท, แก๊สโซฮอล 91 ลิตรละ 25.48 บาท, E20 ลิตรละ 23.24 บาท, E85 ลิตรละ 18.69 บาท และดีเซล ลิตรละ 22.49 บาท (ราคานี้ยังไม่รวมภาษีท้องที่ของแต่ละจังหวัด)